
REPUBLIKA HRVATSKA
TRGOVAČKI SUD U SPLITU
Split, Sukoišanska 6
	






Poslovni broj: 11.St-918/2018-3


U   I M E   R E P U B L I K E   H R V A T S K E
R J E Š E NJ E
	Trgovački sud u Splitu, po sutkinji Ani Golub Gruić, u postupku povodom zahtjeva FINANCIJSKE AGENCIJE, Regionalni centar Split, za provedbu skraćenog stečajnog postupka nad dužnikom EKOGUM TRGOVINA d.o.o., OIB: 58386374935, Split, Put Firula 53, 10. rujna 2019. 
r i j e š i o   j e                                               
Odbacuje se zahtjev Financijske agencije za provedbu skraćenog stečajnog postupka nad dužnikom EKOGUM TRGOVINA d.o.o., OIB: 58386374935, Split, Put Firula 53.
Obrazloženje
Financijska agencija, Regionalni centar Split podnijela je ovom sudu 24. prosinca 2018. zahtjev za provedbu skraćenog stečajnog postupka nad dužnikom EKOGUM TRGOVINA d.o.o., OIB: 58386374935, Split, Put Firula 53.
Uvidom u sustav e-Spis ovaj sud je utvrdio da je rješenjem ovog suda poslovni broj 5.St-790/2018-9 od 18. lipnja 2019. otvoren predstečajni postupak nad dužnikom EKOGUM TRGOVINA d.o.o., OIB: 58386374935, Split, Put Firula 53. Predmetno rješenje postalo je pravomoćno 5. srpnja 2019.
Odredbom članka 11. stavka 1. Stečajnog zakona („Narodne novine“ 71/15 i 104/17; dalje SZ) određeno je da se predstečajni i stečajni postupak pokreću na prijedlog ovlaštene osobe.
Odredbom članka 15. stavka 2. SZ-a određeno je da ako je pokrenut predstečajni postupak, do njegova završetka nije dopušteno pokretanje stečajnoga postupka.
Slijedom navedenog, a temeljem odredbe članka 15. stavka 2. SZ-a, odlučeno je kao u izreci ovog rješenja. 
U Splitu 10. rujna 2019.
Sutkinja
Ana Golub Gruić, v.r.
za točnost otpravka – ovlašteni službenik
Ana Bosančić

Uputa o pravnom lijeku:  Protiv ovog rješenja je dopuštena žalba. Žalba se izjavljuje Visokom trgovačkom sudu Republike Hrvatske, putem ovog suda, u 3 istovjetna primjerka, u roku od 8 dana od dana dostave  rješenja.

